Täna saates -
Kui kurdid valmistuvad ISISelt Mosulit vallutama,
ootab Iraagi kristlasi põgenikelaagreis taas karm talv.
Kriis koguduses - üha rohkem noori loobub usust.
Üks pastor juhib ülestõusu, et neid tagasi kogudusse tuua.
Ja - kodutu pere leidis pelgupaiga,
kui tühi haigla muudeti korteriteks.
KRISTLIKU MAAILMA UUDISED
Tere tulemast! Olen Jesica Chacko.
George Thomas ja Wendy Griffith on tööreisil.
Tagakiusatud koguduse kaitsjad õhutavad USA kristlasi
Lähis-Ida usklikke aitama. Nagu Abigail Robertson räägib,
kogunesid kümned aktivistid nõudma samme
kristlaste genotsiidi lõpetamiseks.
Lähis-Idas areneb meie aja suurim humanitaarkriis.
Tuhandeid kristlaste kogukondi ähvardab genotsiid.
Videol lasevad isislased kõrbes kristlasi maha.
Samuti näeb, kuidas ISISe timukad merekaldal teisi kristlasi hukkavad.
Mu tütar näeb õudusunenägusid ja hüüab: Nad tulevad meid tapma!
Armutult hävitati maailma vanimaid kristlikke artefakte ja kirikuid.
Terroristid tulistasid Maaloula ikoone.
Noaga lõhuti pilt viimasest õhtusöömaajast.
Ühendus Kristlaste Kaitsel IDC pidas Washingtonis 3-päevase ürituse,
et äratada seadusandjaid
ja arutada, kuidas kaasata USA usklikke.
Asjad lähevd kiiresti allamäge Iraagis, Süürias ja Liibanonis.
Meie kogukonnad on vastamisi kasvavate väljakutsetega.
Ootame pööret paremuse poole, et näha loodetud progressi.
IDC juhtide sõnul
et parim lootus kristlaste tagakiusu lõpetamiseks Lähis-Idas
on teavitada USA evangelikaale, kes võivad tagakiusatuid kaitsta.
Välismaal elavad Lähis-Ida kristlased ütlevad tihti,
et info edastamine USA evangelikaalidele
toob muutuse ja päästab Lähis-Ida kristluse.
Dorani sõnul saab aidata põgenikeperede adopteerimisega,
reiside rahastamisega Lähis-Ida turvalistesse osadesse
ja õhutades otsustajaid kannatajaile turvasadamaid looma.
Ole aktiivne. Helista oma kongresmenile ja esindajaile.
Räägi, et hoolid Lähis-Ida kristlusest.
Evangeelsed juhid peaksid külastama Lähis-Ida põgenikelaagreid
ning rääkima ja näitama hoolimist ka sisepõgenike laagreis.
Probleemidele tuleb leida ka humanitaarseid ja poliitilisi lahendusi.
IDC ja teised usuvad, et kui piisav hulk kongresmene
asja eest võitleb, peab valitsus midagi tegema.
Abigail Robertson, Washington
Iraagi armee valmistub suureks lahinguks,
et ISISelt Mosul tagasi vallutada.
Võitlus võib süvendada humanitaarkriisi piirkonnas,
mille kriitiline piir on üsna lähedal.
ISISe eest põgenenud kristlased tahavad, et ISIS võidetaks,
nii et nad saaksid koju naasta. Jätkab Gary Lane Põhja-Iraagist.
Liiga tuttav pilt: taas üks leinarongkäik Iraagis.
Ohver hukkus Bagdadi ärirajoonis toimunud autopommiplahvatuses.
Šiiitlike moslemite vastu suunatud rünnaku eest võttis vastutuse ISIS.
ISIS püüab Iraagis ja Süürias meeletult alasid tagasi võita.
Iraagi armee vallutas tagasi Ramadi ja Falluja.
Nüüd tahab armee rünnata Mosulit, ISISe pealinna Iraagis.
USA saatis oma õhubaasi Mosuli lähedal vägesid juurde.
Prantsusmaa saatis Põhja-Iraaki raskerelvi.
Kurdi pešmerga võitlejad lubasid ühineda koalitsioonivägedega
Iraagi suuruselt teise linna vabastamiseks.
Kurdi parlamendi aseesimees:
Kurdid osalevad.
Tahame selles tähtsas asjas osaleda.
Asume Mosuli naabruses.
ISIS ja terrorirühmitused ei kuulu siia piirkonda.
Nad lüüakse tagasi nii pea kui võimalik.
Kevadel saatis USA koos liitlastega
pešmerga võitlejaile soomukeid ja raskerelvi.
Kurdid paluvad kaasaegseid relvi.
Paljudel võitlejatel on vaid oma aja ära elanud relvad.
Kurdide pealinnas Erbilis
igatsevad kristlastest põgenikud rohkemat abi:
toitu, riideid ja muud vajalikku.
Kristlane Samir, endine õhujõudude kapten,
sai Iraagi-Iraani sõjas kõhtu haavata.
Granaadikild rebestas tema jala Pärsia lahe sõjas.
Pere on põgenikuelust väsinud. Kuigi raha ja varandust on vähe,
kostitas pere mind ja kaht Euroopa ametnikku lõunaga.
Kogemust puudutas Šveitsi volinik William Freid.
Neil pole midagi.
Nad võtsid meid vastu avatud südamega.
Nad jagasid meiega oma piskut. See on suur õppetund.
Alandlikkuse ja sõpruse õppetund.
Ehk ka usuõppetund. - Kindlasti.
Tingimused on praegu paremad kui kahe aasta eest,
kui paljud Erbili saabusid. Elu on siiski raske.
Privaatsust on rohkem. Nad ei ela telkides, vaid 1-toalistes korterites.
Meie ja suur hulk põgenikke elasime väljas telkides.
Privaatsust polnud. 14 peret jagas üht vagunelamut.
52-aastasel Noel Marzina Garashil ja tema perel oli raske kohaneda.
Qaraqoshis elasid nad kahekorruselises majas.
Ta töötas rätsepana. Poeg Samir töötas ehitusel.
Nüüd on pere surutud 1-toalisse korterisse.
Mehed on tööta ja sõltuvad teiste abist.
Talve lähenedes loodavad need ustavad Iraagi kristlased,
et ISIS võidetakse peagi et nad saaksid koju naasta.
Kuigi neil pole eriti kuhugi minna, usuvad nad, et Jumal hoolitseb.
Usaldus Jumalasse on alles.
Kuigi meil pole midagi, hakkame otsast peale.
Gary Lane, Erbil, Iraak
Järgmiseks - noori õhutatakse rebima lahti internetist ja lülituma Jumalasse.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Austraalia Hillsong United on muutnud kaasaegset ülistusmuusikat
hittidega nagu "Oceans" ja "Lead Me to the Cross".
Bändist tehti dokumentaalfilm "Let Hope Rise" (Tõusku lootus).
See jõuab piiratult kinodesse 16. septembril.
Äsja avaldati selle treiler.
Meie tegevust selgitab pilt ristist.
Ristis on üks vertikaalne element
ja teine horisontaalne. See on hea pilt.
See algab Jumala tundmisest ja Tema armastuse mõistmisest.
Meie armastame ja austame Teda vastu. See ongi ülistus.
Kui vertikaalne suhe on aus ja siiras,
pole muud võimalust, kui sirutada käed ja teisi armastada.
See ongi evangeelium.
Mõne aasta eest haigestus Hillsongi laulja Darlene Zschech vähki
Ta on tervenenud
ja juhib nüüd kogudust New South Walesis Austraalias.
Mõned noored kristlased tahavad, et nende tehnopõlvkond
paneks maha nutiseadmed ja võtaks vastu Jumala.
Neid kogunes hiljuti kõikjalt maailmast palveüritusele "Korea ülestõus".
Meie Aasia korrespondent Lucille Talusan raporteerib Soulist.
11-aastane Caleb Sierra räägib kristliku konverentsi noorosalejatele,
et nad on Jumalale pühenduv põlvkond.
Globaalne palvekampaania Ülestõus püüab vastata kriisile koguduses.
Pastor Jerome Ocampo nimetab seda
võimetuseks noorteni jõuda ja neid inspireerida.
Nii ei käi nad koguduses. Neid tõmbab muusika, sport ja muu.
Nutiseadmed viivad tähelepanu mujale.
Need on massihäirerelvad.
Noorte tähelepanu juhitakse mujale.
Sündmuse toimumiskohas valiti Lõuna-Korea. See on hea näide.
Kogudused on pidanud Lõuna-Koread majakaks.
See on suuruselt teine misjonipõllule läkitav riik maailmas.
Viimasel kümnendil
on kristlaste arv langenud 25 protsendilt 15-le.
Noortest lõunakorealastest käib koguduses alla 3 %.
Materialism ja sekularism on meie kogudustesse hiilinud.
Juhtidega seotud skandaalid on rikkunud koguduste mainet.
Sel pole õnnestunud soolaks ja valguseks olla.
Inimeste südamed on Jumalast kaugel.
Usun, et palve on võti, mis probleemi lahendab.
Jumal saatis konverentsile
välismaa vaimusõdureid Koreasse ärkamist tooma.
37 riigi noored kogunesid palvetama ja paastuma,
et Korea noored kogudusse naaseksid.
Osalejate südameis kasvab võimas tuli Jumala järele.
Nad viivad äratustule oma kodudesse, koolidesse,
kontoritesse ja maadesse ning nii muutub nende mõjuala.
Viimasel päeval kogunesid osalejad Põhja-Korea piirile
palvetama, ülistama ja paluma Korea poolsaare ühinemise pärast.
Nad palusid, et Jumal annaks noortele väe nagu Taavetile
oma põlvkonna Koljatite võitmiseks.
Otstustasime koguda maailma Taavetid
ja astuda piiril vastu lahkmeele Koljatile.
Saadame siit konverentsilt 37sse riiki
väga väelisi noori. Nad muudavad maailma.
Tahame üht Koread. Jumal armastab ja tahab ühtsust. Usun, et see juhtub.
Lucille Talusan, Soul
Järgmiseks - kodutu pere leidis varju turvakodus "River of Refuge".
Jumalal on plaan.
Jumalal on tulevik ja eesmärk igaühe jaoks meist.
Vajame katsumusi. Ilma nendeta me ei karastu.
Usun, et mu kõrval olid inglid.
Kas oled valmis loobuma uhkusest ja ususammu tegema?
Tõsilood inimestest, kes ületasid võimatuid vastuolusid:
DVD "Victory through Life's Storms"
Jumal tahab sulle head teha.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Kunagine haigla Kansas Citys Missouris
on nüüd kodu peredele, kes elasid nädalatasuga motellides.
Nägemuse selleks sai pastor, kes tahtis praktilist armastust näidata.
Charlene Aaron teki kodust raporti kuue aasta eest, kui töö algas.
Hiljuti käis ta Kansas Citys vaatamas, kuidas turvakodul läheb.
Mario Glynn kasvatab seitset last
uues nelja magamistoaga korteris.
Muutus on suur võrreldes sellega, kui üksikisa lastega kodu kaotas.
Kolisime sõbra juurde 2-toalisse korterisse.
River of Refuge'i turvakodus elab mitu peret.
Olen nüüd ühes korteris.
See on osa nägemusest, et kodutud saaksid turvalise ja mugava kodu.
Hange läks liikvele pastor John Wiley algatusest.
2009. a rääkis ta CBN Newsille, et tema unistus
on muuta tühi haigla kodutute üleminekukoduks.
See on turvakodu, kus nad võivad väärikalt paraneda
ja oma rahadega ära kolida.
Unistus sai hiljuti teoks, kui esimesed pered sisse kolisid.
Tundub suurepärane. Ebareaalnegi.
Uskusime seda seitse aastat. Oleme aidanud sel ajal sadu peresid,
kuid ei saanud neid siia vahesadamasse tuua. Nüüd saame.
Nüüd on see 14 000 ruutmeetrine ekshaigla koduks kodututele peredele.
Wiley sõnul on teekond olnud pikk ja raske, kuid tööd väärt.
Ärkasin mitmel ööl mõtlema, millesse ma end küll mässisin.
Oli niin palju takistusi.
Seitsme aastaga taandus üks takistus teise järel.
See on muutnud mu enda usku.
Armastus ei lasknud mul alla anda ja loobuda, vaid sundis visalt jätkama.
Pered ei pea maksma üüri ega muid elamiskulusid.
Sotsiaaltöötajad nõustavad rahaasjus.
Nii saavad elanikud raha säästa ja võlgu maksta.
Toidulaost saab kuivaineid ja muid konservtoite.
Kirbuturult saab osta riideid.
Projektijuht Stephanie Kecki sõnul
kasvatab kodutust töötuse ja eluasemekulude kasv.
Seepärast selliseid projekte vaja ongi.
Esimese 24 tunni jooksul helistas ligi 30 abivajajat.
Praegugi palub iga nädal abi ca 20 inimest.
Täna hommikul küsis kuus inimest, kas võivad programmiga liituda.
Michelle Robinson kolis Floridast siia mehe ja kahe väikelapsega.
Peagi jäi mees tööta.
River of Refuge andis võimaluse.
Elasime hotellis. Aja möödudes kahanesid säästud.
Nädala pärast oleksime pidanud autosse kolima.
Leidsin selle koha tänu Jumala armule.
Saime pea kohale katuse.
Mario möönab, et suhtus algul ühendusse umbusklikult.
Ma ei uskunud, et see tõsi on.
Püüdsin välja mõelda, mis konks siin on. Alati on kuskil konks.
Ei olnud. Nad tahavad ainult, et inimeste elud paraneksid.
Lapsed on väga tänulikud.
Isa õlgadelt langes suur koorem.
Enne pidime ühest kohast teise kolima.
Isa pidi maksma üüri. Siin pole seda maksta vaja.
Võib säästa oma korteri jaoks.
Ma ei suuda neid ära kiita selle eest,
kui palju nad on meid aidanud ja mida nad on meie heaks teinud.
Wiley rõhutab, et ei teinud seda üksi.
Juhtunud on paljugi. Idee oli minu, kuid asi pole minus,
vaid kõigis neis, kes annetasid ja sellesse uskusid.
Üks firma annetas 1,2 mln USD uue katuse jaoks - materjalid ja töö.
Teine firma annetas 300 000 USD 11 korteri ehitamiseks.
Kansas City Ülikool annetas üle 200 narivoodi
kohe esimesel nädalal.
Ka CBN-i kanalil oli suur roll.
Gordon Robertson nägi Wiley lugu 700-klubis
ja kutsus ta CBN-i projektist rääkima.
Wiley lahkus julgustatuna
ja suurima tšekiga ühenduse senises ajaloos.
CBN-i annetus kasvas edasi.
See on kasvanud miljonitesse.
Kui mõtlen praegustele peredele, sadadele lastele,
ja peredele, kes kolivad siia tulevastel aastatel,
siis neid kõiki puudutab CBN-i ja selle annetajate heldus.
Praegu on valmis 11 korterit.
River of Refuge vajab lisaabi, enne kui uued pered tulla saavad.
Wiley julgustab kogu riigi pastoreid.
Pole vaja suurt rahakotti ega suurt hoonet.
Sul on juba uskumatu kingitus.
Armastus tõmbab inimesi. See on kõige tungivam jõud.
Igas linnas ja maakonnas on motellis elavaid kodutuid peresid.
Õhutan usklikke neid üles otsima ja lihtsalt nendega sõbrunema.
Küsi, mida nad vajavad.
Ava oma elutuba. Ava oma rahakott. Armasta inimesi, keda kohtad.
Charlene Aaron, Kansas City, Missouri
Michelle Robinson elab täna perega oma korteris.
Jätkame hetke pärast.
CBN-i uus õpetussari Pat Roberstonilt "Victory through Life's Storms".
Kohtud inimestega, kes on kogenud raskeid olukordi.
Valu oli kirjeldamatu.
700-klubi saatejuht Terry Meeuwsen.
Kõigil on elus katsumusi.
Ma ei tahtnud lahutada. - Mulle anti valuvaigisteid.
Ta ütles: "Sind sööb vähk."
Pat Robertson varustab tööriistadega,
mis aitab sind võidukalt läbi isiklike tormide.
Jumal pole hädas piiratud. On olemas üliküllus.
Tunnistused inimestelt, kes võitsid võimatuina tundunud raskused.
Võta ususamm. Ta võib sama ka teistele teha.
Võit elutormides
Jeesus ütles, et miski pole võimatu.
Mitte miski.
Nüüd saadaval.
HOMOSEKSUAALSUS: Kristluse vaatenurk
Põhikoolis hakkasid mind tüdrukud huvitama.
See ajas segadusse, sest olin tüdrukueas Issanda vastu võtnud.
Keset pühaduskoodeksit viitab Piibel homoseksuaalsusele.
Kristlased ei pea kartma uurimusi ja head teadust.
Nad ütlevad: "Kohutav! Sa ei lase teda ju majja?"
CBN-i ERIRAPORT
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Iisraeli arheoloogid on avastanud, milline nägi välja teise templi põrand.
See räägib uhkelt sellest, kuidas uued leiud Piibli ellu äratavad.
Arheoloogid rekonstrueerisid 2000-aastased plaadid
kuningas Herodese ehitatud teisest templist.
Just sellel põrandal käisid ülempreestrid, preestrid
ja palverändurid Templimäel.
Just sel põrandal kõndis Jeesus, kui Ta Templimäele tuli.
Leid on tulemus 1999. a vastuolulisele sündmusele,
kui Templimäelt veeti illegaalselt minema
tonnide kaupa pinnast maaaluse mošee ehituselt.
Nüüd on meil koos põrandaplaatide tükid.
Templimäe pinnast on uuritud 12 aastat.
Tuvastasime nad juba umbes kümne aasta eest
ja mõistsime, et need olid osa põrandast.
Sõelumine algas 2004. a Üle kümne aasta
on vabatahtlikud ja arheoloogid Iisraelist ja mujalt
uurinud Templimäe pinnast ja teinud avastusi.
See on esimene kord, kui suutsime rekonstrueerida
Jeruusalemma teise templisse kuuluvat arheoloogilist materjali.
Leidude ehtsus kinnitati
suuruste, materjalide ja valmistustehnika põhjal.
Ma poleks iial uskunud, et leian midagi,
mis on nii tihedalt seotud tegeliku templiga.
Kaevetööde juht arheoloog Gaby Barkay räägib,
miks leid kristlastele tähtis on.
Just sellel põrandal veeresid mündid,
kui Jeesus rahavahetajate lauad ümber lükkas.
Just sellel põrandal mündid veeresidki.
Korduvalt öeldakse, et Jeesus istus jüngritega sammaskäigus
ja õpetas neid. Nad istusid nendel plaatidel.
Teadlane ja matemaatik Frankie Snyderil
oli põrandaplaatide rekonstrueerimises võtmeroll.
See on esimene rekonstruktsioon Herodese ajast.
Snyder kasutas abiks geomeetrilisi printsiipe
ja võrdlust Herodese paleest leitud mustritega.
Herodese aja mustrites on veatu matemaatika.
Suurused, kujud ja nende kokkupanek on vapustav.
Esialgu on leitud ca 600 värvilist põrandaplaati.
Nagu paneks ilma pildita puslet kokku. Ei tea, kuidas see välja peab nägema.
Ja tükke on vaid 1 protsent.
Me ei püüa midagi tõestada. Tempel oli olemas.
Võime näidata, mis seal oli.
Paljud on aastaid arvanud,
et Herodese tempel oli tehtud valgest kivist.
Barkay sõnul lisab põrandaplaatide taastamine
uut valgust juudi templi hiilgusse.
Chris Mitchell, Jeruusalemm
Tore lugu! Aitäh vaatamast! Kohtumiseni! Jumal õnnistagu teid!
Tõlge: Monika Jaaguri